stanford-oval/wikipedia huggingface dataset:
משה מושקוביץ
הערות שוליים

1 2 3  יצחק טסלר, כך הובאו לארץ מאות ספרי תורה במבצע חילוץ של איש אחד, באתר ynet, 16 בפברואר 2022
↑  חייו ופועלו של משה מושקוביץ באתר הלח"י
↑  תש"ה-תש"ט, באתר האינטרנט של תנועת הקיבוץ הדתי; כעת בארכיון האינטרנט
↑  שאול מייזלש, שלהבת גדולה לזכר דמותו של יצחק קדמון ז"ל איש ההתישבות הדתית, תל-אביב: מורשת, תשמ"ד, עמ' 149
↑  אמיר אטינגר ואוריאל בארי, ‏הוגשה מועמדותו של משה מושקוביץ' לפרס ישראל, באתר "סרוגים", 2 בנובמבר 2020
↑  אתר מועצה מקומית אפרת
↑  התפקיד החדש של השר לשעבר זבולון אורלב, באתר "סרוגים", 4 בנובמבר 2020
↑  אפרת קראוס, לבנות ארץ - סיפור חייו של משה מושקוביץ, ספריית בית אל, עמ' 290
↑  משה (מושקו) מושקוביץ הלך לעולמו בגיל 96, באתר "סרוגים", 24 בינואר 2021
↑  ניצן קידר, נבו כץ סופד לסבא מושקו: "אדם פשוט, אבל ענק שבענקים", באתר ערוץ 7, 24 בינואר 2021
| --- | --- |
בקרת זהויות :  NLI: 987007568727705171  ISNI: 0000 0000 6694 7898  LCCN: no2006089347  VIAF: 298922342   WorldCat (עם VIAF): 298922342
My Heart Will Go On

"My Heart Will Go On" (בעברית: "לבי ימשיך לפעום") הוא שיר הנושא של הסרט "טיטניק" (1997), שהקליטה הזמרת-יוצרת הקנדית סלין דיון. השיר יצא לאור ב-8 בדצמבר 1997, כסינגל הרביעי מתוך אלבומה החמישי של דיון בשפה האנגלית, Let's Talk About Love, וכסינגל הראשון והיחיד מתוך הפסקול, Titanic: Music from the Motion Picture.
השיר הפך ללהיט וזכה בהצלחה בין-לאומית: הוא הגיע למקום הראשון ב-30 מצעדי שירים, נמכר בלמעלה מ-18 מיליון עותקים, זכה בפרס אוסקר לשיר המקורי הטוב ביותר, בארבעה פרסי גראמי, בפרס המוזיקה של בילבורד, בפרס המוזיקה הלטינית של בילבורד ובפרסים נוספים. בנוסף לכך, הפך לשיר השני הנמכר ביותר בכל הזמנים בביצוע זמרת, לשיר השמיני הנמכר ביותר בכל הזמנים ולשיר הנמכר ביותר בשנת 1998.
במרוצת השנים הפך השיר למצליח ביותר של דיון, ולשיר המזוהה ביותר עמה. ב-2001 נכלל השיר ברשימת "שירי המאה" (אנ'), רשימת השירים המצליחים ביותר של המאה ה-20, שערכו איגוד תעשיית ההקלטות האמריקאי (RIAA) והקרן הלאומית לאמנויות. לכבוד חגיגות ה-20 ל"טיטניק" הופיעה דיון עם השיר בטקס פרסי המוזיקה של בילבורד, שנערך ב-21 במאי 2017. את הווידאו קליפ של השיר ביים ביל וודראף, והוא פורסם בסוף שנת 1997.
כתיבת השיר

ג'יימס הורנר הלחין במקור את הנעימה המלווה את השיר כדי שתשמש מוטיב אינסטרומנטלי חוזר במספר סצנות במהלך הסרט "טיטניק". לאחר מכן רצה לחבר גרסה מלאה, כולל מילים, לצורך השמעה ברקע כתוביות הסיום של הסרט. לשם כך נשכר ויל ג'נינגס (אנ'), שכתב את מילות השיר "מנקודת מבטו של אדם מבוגר, המביט אחורה על מהלך חייו".
במאי הסרט "טיטניק", ג'יימס קמרון, לא רצה ששיר בסגנון זה ייכלל בסרט, אך ויל ג'נינגס המשיך בתהליכי כתיבתו כפי שתוכנן במקור. כאשר שמעה דיון את השיר לראשונה, לא רצתה להקליטו, מכיוון שחשבה שתתגרה במזלה אם תשיר עוד שיר נושא קולנועי לאחר ההצלחה של "Beauty and the Beast" מהסרט שובר הקופות "היפה והחיה" ששרה שש שנים לפני כן.
בסופו של דבר השמיע הורנר את השיר למפיק המוזיקלי סיימון פרנגלן (אנ'), שעבד איתו כמה פעמים בעבר. פרנגלן, שהפיק ועבד עם דיון על כמה משיריה המוכרים ביותר, שמע את לחן השיר והחליט לתכנן ולנהל את כל מהלך הקלטתו, ולבסוף ביקש מדיון לבצע אותו והיא נענתה לבקשתו.
הקלטה

טומי מוטולה (אנ'), שעמד באותה תקופה בראש סוני מיוזיק אנטרטיינמנט, טען שסלין דיון הקליטה את השיר פעם אחת, וגרסת הדמו היא זו שלבסוף פורסמה. אף שג'יימס קמרון חש שיהיה זה הכרחי להקליט שיר נושא שישמש לקידום הסרט, טען גלן ברונמן כי בהתחלה, אלבום הפסקול היה אמור להיות נעימתי בלבד, "בלי שיר, ובלי סלין".
מנהלה של דיון, שהיה אז גם בעלה, רנה אנז'ליל (אנ'), שכנע אותה לשיר את גרסת הדמו של השיר. ג'יימס הורנר המתין עד שקמרון היה במצב הרוח המתאים לפני שהשמיע לו את השיר בביצועה של דיון. לאחר ששמע את השיר מספר פעמים, נתן קמרון את הסכמתו להוצאת השיר כסינגל היחיד וכשיר הנושא מתוך הפסקול, על אף שחשש לסיים את הסרט עם שיר פופ. קמרון אף ניסה להרגיע את תחושת החרדה שאפפה את צוות הניהול של הסרט, לאחר שהבין כי "להיט מתוך הפסקול של הסרט יכול רק לעזור להבטיח את השלמתו".
הקלטה > לחן

השיר נכתב בסולם מי מז'ור. המהלך ההרמוני של הבתים הוא E–Bsus4–Aadd9–E–B, המהלך ההרמוני בפזמון הוא C♯m–B–A–B, כאשר בהמשך השיר מתבצעת מודולציה לסולם לה במול מז'ור. השיר מכיל בתוכו מספר קטעים אינסטרומנטליים. בשיר יש שימוש בולט בחליל, המגובה בכלי מיתר שונים. השיר כולל בתוכו שימוש בכלי נגינה אקוסטיים ואלקטרוניים. הביצועים הקוליים של דיון בשיר תוארו כ"רגשיים" ו"תובעניים" ברדיו פנדורה.
הקלטה > גרסאות

גרסת הדמו הראשונית שהופקה על ידי סיימון פרנגלן וג'יימס הורנר הייתה באורך של למעלה מחמש דקות. במקור, היא הכילה לקראת סופה כמה קטעים ווקאליים נוספים של דיון. לבסוף, פרנגלן ביצע עריכה לדמו שהוקלט על ידי דיון. הוא אף הוסיף לקראת סופו קולות רקע שבוצעו על ידי מקהלה. זו הגרסה אשר נכללה בפסקול Titanic, ובכתוביות סיום הסרט "טיטניק".
גרסת הסינגל שנשלחה אל הרדיו באותו הזמן הופקה בחלקה מחדש על ידי וולטר אפנסייף (אנ'), שהוסיף כמה קטעי גיטרה חשמלית וכלי מיתר, ואף שינה את סדרם של כמה מבתי השיר. גרסה זו, שאורכה ארבע וחצי דקות, מופיעה גם בגרסת התקליטור שיצאה עבור הסינגל, וגם באלבומה של דיון, Let's Talk About Love.
הקלטה > גרסאות > הקלטתה של סיסל

הזמרת הנורווגית סיסל הקליטה את השיר עבור פסקול הסרט "טיטניק" כבר בשנת 1997, אך ג'יימס הורנר העדיף להעניק אותו לסלין דיון, כדי לתמוך בקריירה שלה. בראיון שנערך בשנת 2014, אמר הורנר: "כשסיימתי להלחין את שיר הנושא "My Heart Will Go On", עבור "טיטניק", הייתי צריך לבחור מישהי שתשיר אותו. ההחלטה הייתה בין סלין לסיסל. סיסל הייתה מאוד קרובה אליי, ואילו את דיון הכרתי עוד כשהייתה בת 18, וכבר הספקתי לכתוב עבורה שלושה שירים לסרטים, אך זה היה עוד לפני שהתפרסמה, ובמאים ואנשי שיווק לא עשו את מה שהיה עליהם לעשות עבור סלין ועבור שיריה. אז הרגשתי שאני חייב לתת לה הזדמנות ב"טיטניק", אבל יכולתי להשתמש בסיסל שם". בסופו של דבר שרה סיסל רבות מהנעימות שבפסקול הסרט.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
IGN: 
בילבורד: חיובית
Vulture.com: חיובית
הת'ר פארס מ-AllMusic העניקה לשיר ציון של ארבעה כוכבים מתוך חמישה, ואמרה שהוא תמצית הסגנון הרומנטי והסוחף של דיון. אתר האינטרנט Yahoo! תיאר את השיר כ"בלדה רומנטית עוצמתית התואמת לאווירת הסרט". במגזין "ניו יורק" נכתב כי זהו שיר רב-עוצמה שהשפיע רבות על תעשיית המוזיקה, וכי בהשוואה לשירים אחרים מסרטי קולנוע, רק השיר "I Will Always Love You" של ויטני יוסטון מאפיל עליו מבחינת המורשת וההשפעה. בוושינגטון פוסט העריכו הכותבים את העובדה שהשיר אינו מופיע רק בסופו של הסרט, אלא מייצר מוטיב חוזר משום שכבר הוצב לאורך רגעי המפתח של סיפור האהבה של הסרט, כדי ליצור נרטיב מוזיקלי לאורך כל הסרט. בשנת 2004 פורסמה הרשימה "מאה שנים... מאה שירים", שבה דורג השיר במקום ה-14.
עם זאת, הצלחתו של השיר התבררה כזמנית בלבד בקרב קוראי מגזין רולינג סטון, ואצל קייט וינסלט, שגילמה את הדמות הראשית בסרט "טיטניק". בשנת 2011 מיקמו קוראי מגזין הרולינג סטון את השיר במקום ה-7 ברשימת השירים הגרועים ביותר של שנות ה-90, וזאת בטענה כי "השיר והסרט הזדקנו עם השנים בצורה רעה... כעת [השיר] יגרום לך ככל הנראה להירתע". וינסלט אמרה כי השיר גורם לה להקיא, משום שאנשים נוטים להשמיע אותו כאשר היא בסביבה. The Atlantic ייחס את הירידה בפופולריות של השיר לחשיפת היתר אליו, והוסיף בדיחה נפוצה כי השיר "My Heart Will Go On" ("לבי ימשיך לפעום"), "ממשיך וממשיך וממשיך". Vulture הסביר כי אופנתי לשנוא את השיר כיום משום שהוא "מתמצת את כל מה שצופי קולנוע נלהבים-לשעבר כבר אינם אוהבים ב'טיטניק': הוא מיושן, קיטשי ודרמטי מדי". ב-11 בספטמבר 2010 דירג מתיו וילקינג מרדיו AOL את השיר במקום ה-11 ברשימת השירים הגרועים בהיסטוריה.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 279 |  |
הצלחה מסחרית

"My Heart Will Go On" הפך לשיר המצליח ביותר של סלין דיון, ולאחד מהשירים המצליחים ביותר בהיסטוריה: הוא נמכר בלמעלה מ-18 מיליון עותקים ברחבי העולם. בארצות הברית נמכר השיר בצורה מצומצמת של כ-1,700,000 עותקים. בשבוע צאתו, נכנס השיר ישירות למקום הראשון במצעד הבילבורד הוט 100, עם מכירות של למעלה מ-360,000 עותקים. השיר נשאר בפסגת המצעד במשך שבועיים. בנוסף לכך, השיר שהה עשרה שבועות בפסגת מצעד 100 השירים המושמעים ברדיו של בילבורד, והיה לשיר הנמכר ביותר בארצות הברית במשך שבועיים רצופים. השיר קבע שיא השמעות ברדיו בפברואר 1998, עם למעלה מ-117 מיליון השמעות. בסופו של דבר, זכה השיר למעמד זהב בארצות הברית. מגזין הבילבורד אישר כי השיר נמכר בלמעלה מ-1,133,000 עותקים דיגיטליים בארצות הברית בלבד.
בארצות הברית, "My Heart Will Go On" נכנס ישירות למקום הראשון במצעד הבילבורד הוט 100, במצעד השירים העכשוויים, במצעד השירים הלטיניים ובמצעד 40 שירי המיינסטרים. בנוסף לכך, הפך השיר לשיר הראשון בהיסטוריה בשפה האנגלית שהגיע למקום הראשון במצעד השירים הלטיניים, דבר אשר הביא לזכייתה של דיון בפרס המוזיקה הלטיני של בילבורד.
השיר זכה להצלחה בינלאומית חסרת תקדים. הוא הופיע במקום הראשון ב-30 מצעדים, ושהה 17 שבועות בפסגת המצעד של אירופה הוט 100, 15 שבועות בפסגת המצעד שבשווייץ, 13 שבועות בפסגות המצעדים שבצרפת ובגרמניה, 11 שבועות בפסגות המצעדים שבהולנד ובשוודיה, עשרה שבועות בפסגות המצעדים של ולוניה, דנמרק, איטליה ונורווגיה, שבעה שבועות בפסגת המצעד של פלנדריה, שישה שבועות בפסגת המצעד שבאירלנד, ארבעה שבועות בפסגות המצעדים שבאוסטרליה ובאוסטריה, שבועיים בפסגות המצעדים שבספרד ובהממלכה המאוחדת, ושבוע אחד בפסגת המצעד שבפינלנד.
בגרמניה "My Heart Will Go On" זכה למעמד של ארבע פלטינות בשל סך מכירות של מעל שני מיליון עותקים, והיה לאחד מהשירים הפופולריים ביותר שם. השיר זכה למעמד יהלום בצרפת עם סך מכירות של למעלה מ-1.2 מיליון עותקים. בנוסף לכך, זכה השיר למעמד של שלוש פלטינות בבלגיה, שתי פלטינות באוסטרליה, בהולנד, בנורווגיה, בשוודיה ובשווייץ, פלטינה ביוון, וזהב באוסטריה. השיר יצא פעמיים ביפן. הגרסה הראשונה יצאה בינואר 1998, זכתה למעמד של שתי פלטינות עם סך מכירות של 200,000 עותקים, ונמכרה שם בסך הכל בכ-205,300 עותקים. הגרסה השנייה, שיצאה כגרסת רמיקס, יצאה ביוני 1998, זכתה למעמד זהב עם סך מכירות של 100,000 עותקים, ונמכרה שם בסך הכל בלמעלה מ-111,920 עותקים.
בממלכה המאוחדת נמכר השיר ב-1,681,023 עותקים (נכון לספטמבר 2017), דבר אשר הופך אותו לשיר השני של דיון שהגיע לאבן דרך זו במדינה זו, כשהקודם לכך היה "Think Twice". בנוסף לכך, היה השיר לשיר השני הנמכר ביותר בממלכה המאוחדת בשנת 1998. עד שנת 2012, הייתה דיון לאמנית הסולו היחידה שהחזיקה בשני שירים שנמכרו בממלכה המאוחדת בלמעלה ממיליון עותקים. בשנת 2019 זכה השיר לתואר הפלטינה המשולשת במדינה, עם סך מכירות של 1,800,000 עותקים.
אלבומים שבהם מופיע השיר

השיר נכלל באלבום הווידאו All the Way... A Decade of Song & Video, שיצא לאור ב-25 באוקטובר 2005, והכיל בתוכו DVD ושלושה תקליטורים. בנוסף לכך, נכלל השיר גם באלבום Let's Talk About Love, ובפסקול Titanic: Music from the Motion Picture. במרוצת השנים צורף לעשרות אלבומים שונים ביניהם: VH1 Divas Live,‏ Au cœur du stade,‏ All the Way... A Decade of Song,‏ A New Day... Live in Las Vegas,‏ Complete Best,‏ My Love: Essential Collection,‏ Taking Chances World Tour: The Concert,‏ The Best So Far... 2018 Tour Edition ו-Céline une seule fois / Live 2013. השיר צורף למספר אלבומי וידאו ביניהם: Au cœur du stade,‏ All the Way... A Decade of Song & Video,‏ Live in Las Vegas: A New Day... ו-Celine: Through the Eyes of the World.
בנוסף לכך, השיר נכלל בפסקול השני שיצא עבור הסרט "טיטניק", Back to Titanic, אך לא צורף למהדורה המיוחדת שיצאה בעת חגיגות 20 השנים לסרט. בצרפת, יצא השיר בפורמט איי-סייד, ביחד עם השיר "The Reason". בחוברת שצורפה ביחד עם התקליטור Let's Talk About Love, חלו שינויים קלים במילותיו של השיר. את השורה "There is some love that will not go away", סלין דיון לא שרה מעולם, אך בכל זאת הוחלט לצרפה אל החוברת.
השפעה תרבותית

השיר הטביע את חותמו על מורשת הסרט, ויקושר לעד, לדברי המבקרים, עם הסרט ועם הצלחתו הרבה. לשיר הייתה השפעה רבה גם על הקריירה של דיון ועל עולם המוזיקה. במרוצת השנים הפך השיר למזוהה ולמצליח ביותר של דיון. מגזינים ואתרי מוזיקה רבים דירגו אותו כשיר הטוב ביותר שלה, והוא אף אחד מהשירים הנמכרים ביותר בכל הזמנים. במהלך הקריירה שלה הופיעה דיון עם השיר ארבע מאות עשרים ושבע פעמים (נכון למאי 2019).
בשל ההשפעה הרבה של השיר, עסקו ראיונות רבים עם דיון בתהליך יצירתו של השיר, בהשפעה שלו עליה ועל הקריירה שלה. ב-USA Today הסכימו שהשיר יהיה "קשור לנצח לטיטניק". בוושינגטון פוסט קבעו שנישואי המוזיקה והתדמית הם שהופכים את השיר והסרט לגדולים מסך חלקיהם. בלוס אנג'לס טיימס הצהירו ש-"My Heart Will Go On" עזר להפוך את 1998 לשנה מדהימה עבור בלדות פופ עמוקות. באטלנטיק קבעו שהפופולריות שלו לא נבעה מהשמעה באירועים כמו נשפי סיום, חתונות והלוויות, אלא באמצעות התאמתו לתרבות הפופ הכוללת השמעות רבות בתחנת הרדיו, ברמקולים ובמכוניות חולפות. אן טי. דונהו מ-TrackRecord כינתה אותו "בלדת הקולנוע הגדולה ביותר בכל הזמנים" וקבעה: "השיר שינה לגמרי את המשחק עבור בלדות קולנועיות, וההשפעה הורגשה מיד". ב-MTV דירגו את "My Heart Will Go On" בתור השיר השישי בגודלו בשנות ה-90.
השיר, יחד עם הביצוע של דיון ל-"The Power of Love", משמשים את חברי מלכי הסירנות (אנ'), תת-תרבות הנוער הפולינזית של ניו זילנד, המקיימים תחרויות מוזיקה, תוך שימוש במערכת הגברה בעוצמות שונות. השיר פופולרי בתחרויות, בשל טוהר וצלילות קולה של דיון המתאימים לטווח האודיו למערכות הגברה. בסוף העשור השני של המאה ה-21, התפתחה מגמת תרבות פופ בפלטפורמות כמו יוטיוב, שבה רגע השיא של "My Heart Will Go On" משמש כפסקול לרגע דרמטי ממשחק ספורטיבי, כמו הבקעת שער או קליעה לסל. במהלך מגפת הקורונה, הפסנתרן מברצלונה אלברטו גסטוסו ביצע את "My Heart Will Go On" עבור שכניו בהסגר.
בתחילת 2021, הדי ג'יי שפעל בעצרת של דונלד טראמפ בוושינגטון די. סי. השמיע את "My Heart Will Go On" לקהל. הסרט Barb and Star Go to Vista Del Mar (2021) כלל רמיקס של השיר. ברונו מארס פתח את המופע הראשון שלו מאז תחילת 2020 ב-MGM, בהמשך לרצף הופעותיו בלאס וגאס וביצע את השיר. אריאנה גרנדה ביצעה את השיר עם ג'יימס קורדן במהלך התוכנית, The Late Late Show with James Corden.
באמצע שנת 2023 אירעה היעלמות הצוללת טיטאן, שיצאה למשימה תיירותית, שמטרתה הייתה לצפות בשרידי האונייה הטרופה טיטניק, כאשר בתוכה נמצאים חמישה אנשים. הקשר עם הצוללת אבד שעה ו-45 דקות לאחר יציאתה של הצוללת אל אתר השרידים. בהמשך, משמר החופים של ארצות הברית מסר שכל חמשת הנוסעים בצוללת מתו במהלך התפוצצות הצוללת והתפרקותה. בעקבות המאורע, חזר "My Heart Will Go On" למצעדים וצבר חצי מיליון השמעות בספוטיפיי ביממה אחת בלבד.
רשימת השמעה

סינגל אירופאי (תקליטור)
My Heart Will Go On" – 4:40"
Because You Loved Me" – 4:33"
סינגל אירופאי (תקליטור) #2
My Heart Will Go On" – 4:40"
4:20 – My Heart Will Go On" (מיקס מאת טוני מוראן)
סינגל צרפתי (תקליטור)
The Reason" – 5:01"
My Heart Will Go On" – 4:40"
סינגל צרפתי (תקליטור) #2
My Heart Will Go On" – 4:40"
Southampton" – 4:02"
סינגל צרפתי (תקליטור) #3
My Heart Will Go On" – 4:40"
4:21 – My Heart Will Go On" (מיקס מאת טוני מוראן)
סינגל יפני (תקליטור)
"My Heart Will Go On" – 4:40"
Beauty and the Beast" – 4:04"
סינגל בריטי (קלטת שמע)
My Heart Will Go On" – 4:40"
I Love You" – 5:30"
סינגל אמריקאי (תקליטור, קלטת שמע)
My Heart Will Go On" – 4:40"
Rose" – 2:52"
סינגל מקסי אוסטרלי/ברזילאי/אירופאי/בריטי/קוריאני (תקליטור)
My Heart Will Go On" – 4:40"
Because You Loved Me" – 4:33"
When I Fall in Lov" – 4:19"
Beauty and the Beast" – 4:04"
סינגל מקסי אוסטרלי (תקליטור) #2
4:21 – My Heart Will Go On" (מיקס מאת טוני מוראן)
4:15 – "My Heart Will Go On" (מיקס מאת ריצ'י ג'ונס)
4:18 – "My Heart Will Go On" (גרסת דאנס)
4:59 – "Misled" (מיקס מאת דה סיריוס)
7:10 – "Love Can Move Mountains" (גרסת מיקס ווקאלית מאת אנדרגראונד)
סינגל מקסי ברזילאי (תקליטור) #2
4:22 – "My Heart Will Go On" (גרסת רדיו מאת קוקה)
4:21 – "My Heart Will Go On" (גרסה מאת טוני מוראן)
4:15 – "My Heart Will Go On" (גרסה מאת ריצ'י ג'ונס)
9:41 – "My Heart Will Go On" (גרסה ווקאלית מאת טוני מוראן)
סינגל מקסי אירופאי (תקליטור) #2 / סינגל בריטי (12 אינץ')
My Heart Will Go On" – 4:40"
4:21 – "My Heart Will Go On" (מיקס מאת טוני מוראן)
4:15 – "My Heart Will Go On" (מיקס מאת ריצ'י ג'ונס)
4:18 – "My Heart Will Go On" (גרסת דאנס)
סינגל מקסי קוריאני/יפני (תקליטור)
4:21 – "My Heart Will Go On" (מיקס מאת טוני מוראן)
4:15 – "My Heart Will Go On" (מיקס מאת ריצ'י ג'ונס)
4:18 – "My Heart Will Go On" (גרסת דאנס)
10:04 – "My Heart Will Go On" (מיקס מועדונים מאת ריצ'י ג'ונס)
9:53 – "My Heart Will Go On" (מיקס מאת ויטו ומאט)
סינגל מקסי בריטי (תקליטור) #2
5:11 – "My Heart Will Go On" (גרסת הפסקול)
Have a Heart" – 4:12"
Nothing Broken but My Heart" – 5:55"
Where Does My Heart Beat Now" – 4:32"
פרסים ומועמדויות

| שנה | טקס | קטגוריה | מועמדות | תוצאה | מקור |
| --- | --- | --- | --- | --- | --- |
| 1998 | פרסי המוזיקה של בילבורד | השיר האמנותי העכשווי סינגלים ושירים | "My Heart Will Go On" | מועמדות |  |
| 1998 | פרסי המוזיקה של בילבורד | שיר הנושא של השנה | "My Heart Will Go On" | זכייה |  |
| 1998 | פרסי המוזיקה היפני | שיר יוצא הדופן של השנה | "My Heart Will Go On" | זכייה |  |
| 1998 | פרסי הקולנוע של לאס וגאס | שיר השנה | "My Heart Will Go On" | זכייה |  |
| 1998 | פרסי הסרטים והטלוויזיה של MTV | השיר הטוב ביותר מתוך סרט | "My Heart Will Go On" | מועמדות |  |
| 1998 | פרסי הווידאו קליפים של MTV | הקליפ הטוב ביותר מתוך סרט | "My Heart Will Go On" | מועמדות |  |
| 1998 | פרסי הווידאו קליפים של MTV | בחירת הצופים | "My Heart Will Go On" | מועמדות |  |
| 1998 | פרסי המוזיקה של iHeartRadio | בחירת הצופים: אמן השנה | "My Heart Will Go On" | זכייה |  |
| 1998 | פרסי סטלייט | השיר המקורי הטוב ביותר | "My Heart Will Go On" | זכייה |  |
| 1998 | פרסי אוסקר | השיר המקורי הטוב ביותר | "My Heart Will Go On" | זכייה |  |
| 1999 | פרסי בלוקבסטר | השיר הטוב ביותר מתוך סרט | "My Heart Will Go On" | זכייה |  |
| 1999 | פרסי המוזיקה הדני | הלהיט הבינלאומי של השנה | "My Heart Will Go On" | מועמדות |  |
| 1999 | פרסי גראמי | שיר השנה | "My Heart Will Go On" | זכייה |  |
| 1999 | פרסי גראמי | הקלטת השנה | "My Heart Will Go On" | זכייה |  |
| 1999 | פרסי גראמי | ביצוע הפופ הווקאלי הטוב ביותר – אישה | "My Heart Will Go On" | זכייה |  |
| 1999 | פרסי גראמי | השיר הטוב ביותר שנכתב למדיה חזותית | "My Heart Will Go On" | זכייה |  |
| 1999 | פרסי דיסק הזהב היפני | השיר הבינלאומי של השנה | "My Heart Will Go On" | זכייה |  |
| 1999 | פרסי ג'ונו | סינגל השנה | "My Heart Will Go On" | מועמדות |  |
| 2002 | פרסי המוזיקה הלטינית של בילבורד | השיר בשפה האנגלית המצליח ביותר במצעד השירים הלטיניים | "My Heart Will Go On" | זכייה |  |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 25,000 |
| אוסטרליה (ARIA) | פלטינה 2× | 140,000 |
| איטליה (FIMI) | זהב | 25,000 |
| ארצות הברית (RIAA) | זהב | 2,358,000 |
| בלגיה (BEA) | פלטינה 3× | 150,000 |
| גרמניה (BVMI) | פלטינה 4× | 2,000,000 |
| דנמרק (IFPI Denmark) | פלטינה | 90,000 |
| הולנד (NVPI) | פלטינה 2× | 150,000 |
| הממלכה המאוחדת (BPI) | פלטינה 3× | 2,100,000 |
| יפן (RIAJ) | פלטינה 2× | 200,000 |
| יפן (RIAJ) (גרסת דאנס) | זהב | 100,000 |
| מקסיקו (AMPROFON) | זהב | 30,000 |
| נורווגיה (IFPI Norway) | פלטינה 2× | 40,000 |
| סין (SARFT) | פלטינה 7× | 210,000 |
| צרפת (SNEP) | יהלום | 1,200,000 |
| שוודיה (GLF) | פלטינה 2× | 60,000 |
| שווייץ (IFPI Switzerland) | פלטינה 2× | 100,000 |
רינגטון
| יפן (RIAJ) | פלטינה | 250,000 |
סיכום
| בכל העולם | — | 18,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | מקור |
| --- | --- | --- | --- |
| אוסטרליה | 8 בדצמבר 1997 | תקליטור • קלטת שמע |  |
| גרמניה | 8 בדצמבר 1997 | תקליטור • קלטת שמע |  |
| יפן | 14 בינואר 1998 | מיני-תקליטור |  |
| הממלכה המאוחדת | 9 בפברואר 1998 | קלטת • תקליטור |  |
| ארצות הברית | 10 בפברואר 1998 | קלטת • תקליטור |  |
| יפן | 20 ביוני 1998 | תקליטור |  |
איסור עיון לאור הנר בשבת

| --- | --- |

 משנה:  מסכת שבת, פרק א', משנה ג'
 תלמוד בבלי:  מסכת שבת, דף י"ב, עמוד א'
 משנה תורה:  ספר זמנים, הלכות שבת, פרק ה', הלכות י"ד–ט"ז
 שולחן ערוך:  אורח חיים, סימן רע"ה
איסור עיון לאור הנר בשבת הוא דין הלכתי האוסר על ביצוע פעולות שדורשות עיון לאור הנר בשבת, מחשש שמא האדם יעשה מלאכה ויחלל את השבת. בדרך כלל החשש הוא שמא האדם יטה את הנר ויעבור על מלאכת מבעיר, אמנם יש מקרים בהם החשש הוא שמא ייקח מהשמן שבנר, או שמא יתקן את ראש הפתילה.
איסור זה נוגע לכל סוגי הנרות, ואינו תלוי בסוג הפתילות והשמנים המרכיבים את הנר.
מקור האיסור

במשנה נאמר שאסור לחפש כינים או לקרוא בספר לאור הנר. בתלמוד מבואר שאלו שתיים מן ההלכות שנקבעו בעליית חנניה בן חזקיה בן גרון. טעם האיסור הוא 'שמא יטה', כלומר חשש שמא מתוך העיון יזדקק לאור רב יותר, ומתוך היסח הדעת יטה את הנר על מנת להגביר את עוצמת אורו.
דיני האיסור

בתלמוד נקבע שאין הבדל בין נר קרוב לנר רחוק: ”אמר רבה: אפילו גבוה שתי קומות, ואפילו שתי מרדעות, ואפילו עשרה בתים זו על גב זו”. בעקבות קביעה זו נפסק שהאיסור חל גם על נר שקבוע בכותל או סגור בתוך עששית. אמנם, נחלקו האחרונים האם מותר לעיין לאור עששית נעולה.
האיסור חל על כל סוגי הנרות, ולא רק על נרות העשויות משמנים ופתילות האסורים בהדלקה. גם על נרות שעווה האיסור חל, שכן אף על פי שאין טעם בהטייתו קיים חשש שמא 'ימחוט', כלומר יתקן את ראש הפתילה. עם זאת, כמה ממפרשי השו"ע חלקו על איסור זה, בנימוק שפעולת המחיטה היא איסור דרבנן, ואין לגזור גזרה מתוך חשש לאיסור דרבנן, והמשנה ברורה כתב שנרות שעווה יפים של ימינו אינם בכלל האיסור.
האיסור חל על כל סוגי השימושים הדורשים עיון, כגון קריאה, חיפוש כינים, הבחנה בין בגדים ושטיפת כלים.
דיני האיסור > מנורת נפט ותאורה חשמלית

עם תחילת השימוש במנורות נפט (קרוסין) בעת המודרנית עלתה השאלה אודות הקריאה או עשיית פעולה הדורשת עיון לאורם. יש שכתבו שאיסור זה הוא דווקא בתאורה שניתן להגביר את אורה באמצעות הטיה, אך לא בתאורה שאין כל אפשרות מעשית להגביר את אורה באמצעות הטיה, כדוגמת נר רגיל ומנורת נפט, וכך היה המנהג בקרב יהדות אשכנז. מנגד, יש שאסרו קריאה לאור מנורת נפט בדומה לקריאה לאור תאורה שיש בה חשש להטייה[דרוש מקור].
קריאה ופעולות הדורשות עיון לאור תאורה חשמלית - מותרים, היות שאין כל דרך להגביר את עוצמת האור בתאורה חשמלית (אין חוששים שיבואו לכבות את התאורה, היות שחז"ל לא גזרו משום חשש זה אלא רק מפני החשש שמא יטה). יש שאסרו שימוש בתאורה חשמלית שניתן לשנות את עוצמתה (כדוגמת מנורה עם עמעם),[דרוש מקור][מפני ש...] בעוד אחרים התירו בנימוק שחז"ל לא גזרו מתוך חשש זה.
היתרים > קריאה חלקית

המשנה מתירה ל'חזן', כלומר למלמד תינוקות, לקרוא את ראשי הפרשיות שהוא מלמד לאור הנר, כל עוד מדובר בקריאה חלקית ואת המשך הפרשה הוא קורא בעל פה.
בשולחן ערוך נקבע היתר זה כעיקרון, שכל מי שיודע לקרוא בעל פה רשאי להביט מעט בספר כדי להיזכר, וכיוון שאינו יכול לקרוא ברציפות - יש לו היכר, ולא יסיח את דעתו ויטה את הנר. על פי אותו עיקרון הותר גם לקרוא מעט מההגדה בליל הסדר שחל בליל שבת, כיוון שכל אדם מכיר חלק מההגדה בעל פה.
היתרים > נר נפט ושמש קבוע

שַׁמָּשׁ הוא מעין משרת או מלצר, שחכמים דנו רבות לגבי הדינים החלים עליו. בהקשר זה, התלמוד מוצא סתירה בין ברייתות שונות, כאשר אחת מתירה לשמש לבדוק את הכלים לאור הנר, בעוד השנייה אוסרת זאת. התלמוד מציע שני תירוצים לסתירה: תירוץ אחד המבחין בין שמש קבוע לשמש שאינו קבוע, ותירוץ שני המבחין בין נר שמן לנר נפט. דינו של שמש קבוע יותר קל מפני שהוא כבר מכיר את הכוסות, וכן מפני שאינו חושש לאבד את עבודתו עקב שטיפה לא יסודית. דינו של נר נפט יותר קל מנר שמן כיוון שהוא מאיר יותר, וכן מפני שריחו רע ויש פחות חשש שהשמש יתעסק בו.
נחלקו מהי מסקנת התלמוד: לפי הטור, המקרה היחיד בו אסור לבדוק את הכלים הוא שמש שאינו קבוע ונר שמן, אך אם השמש קבוע או שהנר הוא מנפט - מותר. לפי הרמב"ם, בשמש שאינו קבוע יש איסור גם בנר שמן וגם בנר נפט, ובשמש קבוע מותר עקרונית בכל סוגי הנרות, אלא שבנר שמן לא מורים היתר מחשש שמא יבוא להסתפק ממנו. בשולחן ערוך נפסק כמו הרמב"ם, אמנם יש אחרונים שפסקו להקל כדעת הטור בשעת הצורך.
היתרים > קריאה בצוותא

בתלמוד מובא היתר לשנים לקרוא יחד לאור הנר, בתנאי שהם קוראים באותו עניין, כך שאם אחד מהם יבוא להטות את הנר השני יזכיר לו שהדבר אסור בשבת.
הראשונים נחלקו האם היתר זה תקף גם למי שקורא בספר לאשתו: שבלי הלקט כתב שמותר לאדם לקרוא לאור הנר כאשר אשתו מקשיבה לקריאתו. לעומתו, ר"י הזקן ובעל התרומה סוברים שאסור לאדם לקרוא עבור אשתו לאור הנר, מפני שדעתם קרובה או מפני שנשים בעבר לא ידעו לקרוא.
התלמוד מסייג היתר זה בכך שהוא מועיל דווקא במקרה של נר, ואילו היושבים במדורה לא יכולים להקל לקרוא לאורה בצוותא, כיוון שכל אחד יושב רחוק מחברו, וכן משום שהגחלים קרובים ונגישים במיוחד.
היתר נוסף הוא קריאה לאור הנר תוך בקשה מאחד הנמצא יחד עמו שישגיח עליו שהוא אינו מטה את הנר. בשונה מההיתר לקריאה בשנים, מוסכם שבקשת השגחה מועילה גם מאשתו, ויש אחרונים שהתירו לקרוא אף לאור המדורה אם ביקש מחברו שישגיח עליו.
היתרים > קריאה בצוותא > קריאת פיוטים בליל יום טוב

לדעת הסמ"ג, מותר לציבור לקרוא לאור הנר את הפיוטים של ליל יום טוב כשהוא חל בליל שבת, כיוון שהם רבים הקוראים בעניין אחד. אמנם, לדעת התרומה והמרדכי אין לקרוא את הפיוטים של ליל יום טוב כשהוא חל בליל שבת, וביאר הבית יוסף שלשיטתם ההיתר של קריאת שניים בעניין אחד היא דווקא באותו ספר, אך לא בספרים שונים. וכתב הרמ"א שכך נהגו.